CELEX: 31993R2018
Language: el
Date: 1993-06-30 00:00:00
Title: Κανονισμός (ΕΟΚ) αριθ. 2018/93 του Συμβουλίου της 30ής Ιουνίου 1993 σχετικά με την υποβολή στατιστικών για τις αλιεύσεις και την αλιευτική δραστηριότητα των κρατών μελών που αλιεύουν στο Βορειοδυτικό Ατλαντικό

Avis juridique important

|

31993R2018

Κανονισμός (ΕΟΚ) αριθ. 2018/93 του Συμβουλίου της 30ής Ιουνίου 1993 σχετικά με την υποβολή στατιστικών για τις αλιεύσεις και την αλιευτική δραστηριότητα των κρατών μελών που αλιεύουν στο Βορειοδυτικό Ατλαντικό  

Επίσημη Εφημερίδα αριθ. L 186 της 28/07/1993 σ. 0001 - 0020 Φινλανδική ειδική έκδοση: Κεφάλαιο 4 τόμος 5 σ. 0044  Σουηδική ειδική έκδοση: Κεφάλαιο 4 τόμος 5 σ. 0044 

ΚΑΝΟΝΙΣΜΟΣ (ΕΟΚ) Αριθ. 2018/93 ΤΟΥ ΣΥΜΒΟΥΛΙΟΥ της 30ής Ιουνίου 1993 σχετικά με την υποβολή στατιστικών για τις αλιεύσεις και την αλιευτική δραστηριότητα των κρατών μελών που αλιεύουν στο Βορειοδυτικό ΑτλαντικόΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου,  Εκτιμώντας:  ότι, βάσει της σύμβασης για τη μελλοντική πολυμερή συνεργασία στον τομέα της αλιείας του Βορειοδυτικού Ατλαντικού που εγκρίθηκε με τον κανονισμό (ΕΟΚ) αριθ. 3179/78(1)  και με την οποία ιδρύεται η Οργάνωση Αλιείας του Βορειοδυτικού Ατλαντικού (NAFO), η  Κοινότητα οφείλει να παρέχει στο επιστημονικό συμβούλιο της NAFO όλες τις διαθέσιμες στατιστικές και επιστημονικές πληροφορίες τις οποίες θα ζητήσει το επιστημονικό συμβούλιο κατά την άσκηση των καθηκόντων του- ότι το επιστημονικό συμβούλιο της NAFO έκρινε ότι, για την άσκηση των καθηκόντων του, είναι ουσιώδες να του διαβιβάζονται οι στατιστικές αλιεύσεων και αλιευτικών δραστηριοτήτων σε εύθετο χρόνο ώστε να είναι δυνατή η αξιολόγηση της κατάστασης των  αποθεμάτων ιχθύων στο Βορειοδυτικό Ατλαντικό- ότι ο κανονισμός (ΕΟΚ) αριθ. 3881/91 του Συμβουλίου της 17ης Δεκεμβρίου 1991 σχετικά με την υποβολή στατιστικών για τις ονομαστικές αλιεύσεις από τα κράτη μέλη που αλιεύουν στο Βορειοδυτικό Ατλαντικό(2)  δεν ανταποκρίνεται πλήρως στις απαιτήσεις που  είναι αναγκαίες για την Κοινότητα ώστε να παρέχει στο επιστημονικό συμβούλιο της NAFO όλες τις στατιστικές πληροφορίες όπως ορίζεται στο άρθρο 6 παράγραφος 3 της σύμβασης NAFO- ότι είναι αναγκαίο να καταργηθεί ο εν λόγω κανονισμός- ότι, για να διευκολυνθεί η εφαρμογή των διατάξεων του παρόντος κανονισμού, θα πρέπει να συνεχιστεί η στενή συνεργασία μεταξύ των κρατών μελών και της Επιτροπής μέσω, ιδίως, της Μόνιμης Επιτροπής γεωργικών στατιστικών, που συγκροτήθηκε με την οδηγία  72/279/ΕΟΚ(3) ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κάθε κράτος μέλος υποβάλλει στην Επιτροπή στοιχεία για τις αλιεύσεις που πραγματοποιούν τα σκάψη τα οποία είναι εγγεγραμμένα στα νηολόγια ή φέρουν τη σημαία του εν λόγω κράτους μέλους και αλιεύουν στο Βορειοδυτικό Ατλαντικό, τηρουμένων των  διατάξεων του κανονισμού (Ευρατόμ, ΕΟΚ) αριθ. 1588/90 του Συμβουλίου της 11ης Ιουνίου 1990, σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο(4) .  Τα στοιχεία ονομαστικών αλιεύσεων περιλαμβάνουν όλα τα αλιευτικά προϊόντα που εκφορτώνονται ή μεταφορτώνονται στη θάλασσα, ανεξάρτητα από τη μορφή τους, ενώ δεν περιλαμβάνουν τις ποσότητες που, αφού αλιευθούν, απορρίπτονται στη θάλασσα, καταναλώνονται  από το πλήρωμα ή χρησιμοποιούνται ως δόλωμα. Εξαιρείται η παραγωγή των υδατοκαλλιεργειών. Τα στοιχεία καταγράφονται ως το ισοδύναμο ζωντανού βάρους των εκφορτώσεων ή των μεταφορτώσεων, στρογγυλευμένα στον πλησιέστερο μετρικό τόνο.  Άρθρο 2  1.  Τα προς υποβολή στοιχεία είναι δύο ειδών:  α) οι ετήσιες ονομαστικές αλιεύσεις, εκφρασμένες σε μετρικούς τόνους του ισοδύναμου ζωντανού βάρους των εκφορτώσεων, για κάθε είδος που περιέχεται στον κατάλογο του παραρτήματος Ι, σε κάθε μία από τις στατιστικές αλιευτικές ζώνες του Βορειοδυτικού  Ατλαντικού που απαριθμούνται στο παράρτημα ΙΙ και ορίζονται στο παράρτημα ΙΙΙ- β) οι αλιεύσεις όπως ορίζονται στο στοιχείο α) και η αντίστοιχη αλιευτική δραστηριότητα, υποδιαιρούμενη κατά ημερολογιακό μήνα αλίευσης, αλιευτικά εργαλεία, μέγεθος σκάφους και κύρια αναζητούμενα είδη.  2.  Τα στοιχεία που αναφέρονται στην παράγραφο 1 στοιχείο α) υποβάλλονται έως τις 31 Μαΐου του έτους που ακολουθεί το έτος αναφοράς, και μπορούν να είναι προκαταρκτικά στοιχεία. Τα στοιχεία που αναφέρονται στην παράγραφο 1 στοιχείο β) υποβάλλονται έως  τις 31 Αυγούστου του έτους που ακολουθεί το έτος αναφοράς και είναι τα οριστικά στοιχεία.  Για τα στοιχεία που αναφέρονται στην παράγραφο 1 στοιχείο α) πρέπει να διευκρινίζεται σαφώς ότι πρόκειται για προκαταρκτικά στοιχεία.  Δεν απαιτείται η υποβολή στοιχείων για συνδυασμούς ειδών/αλιευτικών ζωνών, για τους οποίους δεν έχουν καταγραφεί αλιεύσεις κατά την περίοδο αναφοράς που καλύπτει η υποβολή των στοιχείων.  Εάν το κράτος μέλος δεν έχει αλιεύσει στο Βορειοδυτικό Ατλαντικό κατά το προηγούμενο ημερολογιακό έτος, ενημερώνει την Επιτροπή το αργότερο στις 31 Μαΐου του επόμενου έτους.  3.  Οι ορισμοί και κωδικοί που πρέπει να χρησιμοποιούνται για την υποβολή των στοιχείων σχετικά με την αλιευτική δραστηριότητα, τα αλιευτικά εργαλεία, την αλιευτική μέθοδο και το μέγεθος του σκάφους περιλαμβάνονται στο παράρτημα ΙV.  4.  Ο κατάλογος των ειδών και των στατιστικών αλιευτικών ζωνών και οι περιγραφές των ζωνών αυτών, καθώς και τα μέτρα, οι κωδικοί και οι ορισμοί που ισχύουν για την αλιευτική δραστηριότητα, τα αλιευτικά εργαλεία, τα μεγέθη των σκαφών και τις αλιευτικές  μεθόδους μπορούν να τροποποιούνται σύμφωνα με τη διαδικασία που ορίζεται στο άρθρο 6.  Άρθρο 3  Εκτός αντιθέτων διατάξεων που θεσπίζονται στα πλαίσια της κοινής αλιευτικής πολιτικής ένα κράτος μέλος μπορεί να χρησιμοποιεί διεγματοληπτικές τεχνικές για τη συγκέντρωση στοιχείων σχετικά με τις αλιεύσεις για εκείνα τα τμήματα του αλιευτικού  στόλου του για τα οποία η πλήρης κάλυψη των στοιχείων θα απαιτούσε την υπερβολική εφαρμογή διοικητικών διαδικασιών. Οι διαδικασίες των δειγματοληπτικών αυτών τεχνικών καθώς και η αναλογία των συνολικών στοιχείων, που συγκεντρώνονται με αυτές τις  τεχνικές πρέπει να περιγράφονται λεπτομερώς από το κράτος μέλος στην έκθεση που υποβάλλει σύμφωνα με το άρθρο 7 παράγραφος 1.  Άρθρο 4  Τα κράτη μέλη εκπληρώνουν τις υποχρεώσεις τους έναντι της Επιτροπής σύμφωνα με τα άρθρα 1 και 2, με την υποβολή των στοιχείων σε μαγνητικό μέσο, το μορφότυπο του οποίου περιλαμβάνεται στο παράρτημα V.  Τα κράτη μέλη μπορούν να υποβάλουν στοιχεία με διαφορετική μορφή ή σε διαφορετικό μέσο ύστερα από συμφωνία με την Επιτροπή.  Άρθρο 5  Η Επιτροπή διαβιβάζει, στο μέτρο του δυνατού, μέσα σε 24 ώρες από την παραλαβή των εκθέσεων, τις πληροφορίες που περιλαμβάνονται σε αυτές, στον εκτελεστικό γραμματέα της NAFO.  Άρθρο 6  1.  Σε περίπτωση που γίνεται αναφορά στη διαδικασία του παρόντος άρθρου, ο πρόεδρος υποβάλλει το θέμα στη μόνιμη επιτροπή γεωργικών στατιστικών, η οποία στο εξής καλείται "επιτροπή", είτε με δική του πρωτοβουλία είτε μετά από σχετική αίτηση του  αντιπροσώπου ενός κράτους μέλους.  2.  Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη  διατυπώνεται με την πλειοψηφία την οποία ορίζει το άρθρο 148 παράγραφος 2 της συνθήκης για τις αποφάσεις τις οποίες καλείται να λάβει το Συμβούλιο μετά από πρόταση της Επιτροπής. Οι ψήφοι των αντιπροσώπων των κρατών μελών στα πλαίσια της επιτροπής  σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.  3. α) Η Επιτροπή θεσπίζει τα προτεινόμενα μέτρα όταν είναι σύμφωνα με τη γνώμη της επιτροπής.  β) Όταν τα προτεινόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση πρόταση στο Συμβούλιο σχετική με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.  Εάν το Συμβούλιο δεν αποφασίσει εντός τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.  Άρθρο 7  1.  Εντός δώδεκα μηνών από την έναρξη ισχύος του παρόντος κανονισμού, τα κράτη μέλη υποβάλλουν λεπτομερή έκθεση στην Επιτροπή στην οποία περιγράφεται ο τρόπος με τον οποίο συλλέγονται τα στοιχεία για τις αλιεύσεις και την αλιευτική  δραστηριότητα και αναφέρεται ο βαθμός αντιπροσωπευτικότητας και αξιοπιστίας αυτών των στοιχείων. Η Επιτροπή, σε συνεργασία με τα κράτη μέλη, συντάσσει σύνοψη αυτών των εκθέσεων.  2.  Τα κράτη μέλη ανακοινώνουν στην Επιτροπή, εντός προθεσμίας τριών μηνών, κάθε τροποποίηση των πληροφοριών που ανακοινώνονται δυνάμει της παραγράφου 1.  3.  Στην περίπτωση που οι μεθοδολογικές εκθέσεις της παραγράφου 1 δείξουν ότι ένα κράτος μέλος δεν είναι σε θέση να ανταποκριθεί αμέσως στις απαιτήσεις του παρόντος κανονισμού και ότι είναι απαραίτητο να γίνουν αλλαγές στις τεχνικές έρευνας και τη  μεθοδολογία, η Επιτροπή μπορεί να ορίσει, σε συνεργασία με αυτό το κράτος μέλος, μια μεταβατική περίοδο διάρκειας μέχρι δύο ετών κατά την οποία θα πρέπει να επιτευχθεί το πρόγραμμα του παρόντος κανονισμού.  4.  Οι μεθοδολογικές εκθέσεις, τα μεταβατικά μέτρα, η διαθεσιμότητα και η αξιοπιστία των στοιχείων, καθώς και άλλα σχετικά θέματα συνδεόμενα με την εφαρμογή του παρόντος κανονισμού εξετάζονται μια φορά το χρόνο στο πλαίσιο της αρμόδιας ομάδας εργασίας  της επιτροπής γεωργικών στατιστικών.  Άρθρο 8  Ο κανονισμός (ΕΟΚ) αριθ. 3881/91 ακυρώνεται.  Άρθρο 9  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 30 Ιουνίου 1993.  Για το Συμβούλιο Ο Πρόεδρος S. BERGSTEIN   (1) ΕΕ αριθ. L 378 της 30. 12. 1978, σ. 1.  (2) ΕΕ αριθ. L 365 της 31. 12. 1991, σ. 19.  (3) ΕΕ αριθ. L 179 της 7. 8. 1972, σ. 1.  (4) ΕΕ αριθ. L 151 της 15. 6. 1990, σ. 1.    ΠΑΡΑΡΤΗΜΑ Ι   ΚΑΤΑΛΟΓΟΣ ΤΩΝ ΕΙΔΩΝ ΠΟΥ ΕΧΟΥΝ ΚΑΤΑΓΡΑΦΕΙ ΣΤΙΣ ΣΤΑΤΙΣΤΙΚΕΣ ΕΜΠΟΡΙΚΩΝ ΑΛΙΕΥΣΕΩΝ ΤΟΥ ΒΟΡΕΙΟΔΥΤΙΚΟΥ ΑΤΛΑΝΤΙΚΟΥ  Τα κράτη μέλη οφείλουν να αναφέρουν τις αλιεύσεις όλων των ειδών που αναφέρονται στον παρακάτω κατάλογο και τα οποία φέρουν αστερίσκο (*). Η  υποβολή εκθέσεων σχετικά με τις αλιεύσεις των υπόλοιπων ειδών είναι προαιρετική, καθόσον αφορά την αναγνώριση των μεμονωμένων ειδών. Στις περιπτώσεις όμως όπου δεν υποβάλλονται στοιχεία για τα μεμονωμένα είδη, τα στοιχεία αυτά θα συγκεντρώνονται σε  αθροιστικές πληροφορίες. Τα κράτη μέλη μπορούν να υποβάλουν στοιχεία για είδη που δεν περιλαμβάνονται στον κατάλογο, υπό την προϋπόθεση ότι τα είδη αυτά είναι σαφώς προσδιορισμένα.  Σημείωση: Η ένδειξη "μ.α.α." είναι η συντομογραφία για τη φράση: "μη αναφερόμενα αλλού".   /* ΠΙΝΑΚΕΣ: δείτε Ε.Ε. */  ΠΑΡΑΡΤΗΜΑ II   ΣΤΑΤΙΣΤΙΚΕΣ ΑΛΙΕΥΤΙΚΕΣ ΖΩΝΕΣ ΤΟΥ ΒΟΡΕΙΟΔΥΤΙΚΟΥ ΑΤΛΑΝΤΙΚΟΥ ΓΙΑ ΤΙΣ ΟΠΟΙΕΣ ΠΡΕΠΕΙ ΝΑ ΥΠΟΒΑΛΛΟΝΤΑΙ ΣΤΟΙΧΕΙΑ  Υποζώνη 0  διαίρεση 0 A διαίρεση 0 B Υποζώνη 1  διαίρεση 1 A διαίρεση 1 B διαίρεση 1 C διαίρεση 1 D διαίρεση 1 E διαίρεση 1 F διαίρεση 1 NK (άγνωστο) Υποζώνη 2  διαίρεση 2 G διαίρεση 2 H διαίρεση 2 J διαίρεση 2 NK (άγνωστο) Υποζώνη 3  διαίρεση 3 K διαίρεση 3 L διαίρεση 3 M διαίρεση 3 N διαίρεση 3 O διαίρεση 3 P  Υποδιαίρεση 3 P n Υποδιαίρεση 3 P s  διαίρεση 3 NK (άγνωστο) Υποζώνη 4  διαίρεση 4 R διαίρεση 4 S διαίρεση 4 T διαίρεση 4 V  Υποδιαίρεση 4 V n Υποδιαίρεση 4 V s  διαίρεση 4 W διαίρεση 4 X διαίρεση 4 NK (άγνωστο) Υποζώνη 5  διαίρεση 5 Y διαίρεση 5 Z  Υποδιαίρεση 5 Z e Υπομονάδα 5 Z c Υπομονάδα 5 Z u  Υποδιαίρεση 5 Z w  διαίρεση 5 NK (άγνωστο)  Υποζώνη 6  διαίρεση 6 A διαίρεση 6 B διαίρεση 6 C διαίρεση 6 D διαίρεση 6 E διαίρεση 6 F διαίρεση 6 G διαίρεση 6 H διαίρεση 6 NK (άγνωστο) Στατιστικές αλιευτικές ζώνες στο Βορειοδυτικό Ατλαντικό      ΠΑΡΑΡΤΗΜΑ III   ΠΡΟΣΔΙΟΡΙΣΜΟΣ ΤΩΝ ΥΠΟΖΩΝΩΝ ΚΑΙ ΔΙΑΙΡΕΣΕΩΝ NAFO ΠΟΥ ΧΡΗΣΙΜΟΠΟΙΟΥΝΤΑΙ ΓΙΑ ΤΗ ΔΙΑΒΙΒΑΣΗ ΣΤΑΤΙΣΤΙΚΩΝ ΑΛΙΕΙΑΣ ΚΑΙ ΤΙΣ ΣΧΕΤΙΚΕΣ ΡΥΘΜΙΣΕΙΣ ΠΟΥ ΙΣΧΥΟΥΝ ΣΤΟ ΒΟΡΕΙΟΔΥΤΙΚΟ ΑΤΛΑΝΤΙΚΟ   Υποζώνη 0  Αυτό το τμήμα της ζώνης την οποία καλύπτει η σύμβαση NAFO οριοθετείται στα νότια από γραμμή η οποία αρχίζει από σημείο που βρίσκεται σε 61o00 βόρειου γεωγραφικού πλάτους και 65o00 δυτικού γεωγραφικού μήκους και η οποία προχωρεί προς τα  ανατολικά μέχρι σημείου που βρίσκεται σε 61o00 βόρειου γεωγραφικού πλάτους και 59o00 δυτικού γεωγραφικού μήκους- κατόπιν σε νοτιοανατολική κατεύθυνση, κατά μήκος λοξοδρομικής γραμμής, μέχρι σημείου που βρίσκεται σε 60o12 βόρειου γεωγραφικού πλάτους και  57o13 δυτικού γεωγραφικού μήκους- κατόπιν η περιοχή οριοθετείται στα ανατολικά από σειρά γεωδαιτικών γραμμών που ενώνουν μεταξύ τους τα ακόλουθα σημεία:   /* ΠΙΝΑΚΕΣ: δείτε Ε.Ε. */ δυτικού γεωγραφικού μήκους και η οποία προχωρεί σε βορειοδυτική κατεύθυνση, κατά μήκος λοξοδρομικής γραμμής έως την ακτή της νήσου Baffin στο East Bluff (61o55 βόρειου γεωγραφικού πλάτους και 66o20 δυτικού γεωγραφικού μήκους)- στη συνεχεία, η γραμμή  προχωρεί προς τα βόρεια, κατά μήκος των ακτών των νήσων Baffin, Bylot, Devon και Ellesmere- τέλος, ακολουθώντας τον 80ο μεσημβρινό δυτικού γεωγραφικού μήκους στα ύδατα μεταξύ των νησιών αυτών, καταλήγει στον παράλληλο που βρίσκεται στις 78o10 βόρειου  γεωγραφικού πλάτους.  Η υποζώνη 0 περιλαβάνει δύο διαιρέσεις:  Διαίρεση 0 A Πρόκειται για το τμήμα της υποζώνης που εκτείνεται βορείως του παραλλήλου των 66o15 βόρειου γεωγραφικού πλάτους.  Διαίρεση 0 B Πρόκειται για το τμήμα της υποζώνης που βρίσκεται νοτίως του παραλλήλου των 66o15 βόρειου γεωγραφικού πλάτους.  Υποζώνη 1  Αυτό το τμήμα της ζώνης την οποία καλύπτει η σύμβαση NAFO βρίσκεται ανατολικά της υποζώνης 0 και βορειοανατολικά λοξοδρομικής γραμμής η οποία ενώνει σημείο που βρίσκεται σε 60o12 βόρειου γεωγραφικού πλάτους και 57o13 δυτικού γεωγραφικού  μήκους με σημείο που βρίσκεται σε 52o15 βόρειου γεωγραφικού πλάτους και 42o00 δυτικού γεωγραφικού μήκους.  Η υποζώνη 1 περιλαμβάνει έξι διαιρέσεις:  Διαίρεση 1 Α Πρόκειται για το τμήμα της υποζώνης που βρίσκεται βορείως του παραλλήλου των 68o50 βόρειου γεωγραφικού πλάτους (Christianshaab).  Διαίρεση 1 Β Πρόκειται για το τμήμα της υποζώνης που βρίσκεται μεταξύ του παραλλήλου των 66o15 βόρειου γεωγραφικού πλάτους (5 ναυτικά μίλια βορείως του Umanarsugssuak) και του παραλλήλου των 68o50 βόρειου γεωγραφικού πλάτους (Christianshaab).  Διαίρεση 1 C Πρόκειται για το τμήμα της υποζώνης που βρίσκεται μεταξύ του παραλλήλου των 64o15 βόρειου γεωγραφικού πλάτους (4 ναυτικά μίλια βορείως του Godthaab) και του παραλλήλου των 66o15 βόρειου γεωγραφικού πλάτους (5 ναυτικά μίλια βορείως του Umanarsugssuak).  Διαίρεση 1 D Πρόκειται για το τμήμα της υποζώνης που βρίσκεται μεταξύ του παραλλήλου των 62o30 βόρειου γεωγραφικού πλάτους (παγετώνας Frederikshaab) και του παραλλήλου των 64o15 βόρειου γεωγραφικού πλάτους (4 ναυτικά μίλια βορείως του Godthaab).  Διαίρεση 1 E Πρόκειται για το τμήμα της υποζώνης που βρίσκεται μεταξύ του παραλλήλου των 60o45 βόρειου γεωγραφικού πλάτους (Cape Desolation) και του παραλλήλου των 62o30 βόρειου γεωγραφικού πλάτους (παγετώνας Frederikshaab).  Διαίρεση 1 F Πρόκειται για το τμήμα της υποζώνης που βρίσκεται νοτίως του παραλλήλου των 60o45 βόρειου γεωγραφικού πλάτους (Cape Desolation).  Υποζώνη 2  Αυτό τα τμήμα της ζώνης την οποία καλύπτει η σύμβαση NAFO βρίσκεται ανατολικά του μεσημβρινού των 64o30 δυτικού γεωγραφικού μήκους στην περιοχή του Hudson Strait, νοτίως της υποζώνης 0, νοτιοδυτικά της υποζώνης 1 και βορείως του παραλλήλου  των 52o15 βόρειου γεωγραφικού πλάτους.  Η υποζώνη 2 περιλαμβάνει τρεις διαιρέσεις:  Διαίρεση 2G Πρόκειται για το τμήμα της υποζώνης που βρίσκεται βορείως του παραλλήλου των 57o40 βόρειου γεωγραφικού πλάτους (Cape Mugford).  Διαίρεση 2H Πρόκειται για το τμήμα της υποζώνης που βρίσκεται μεταξύ του παραλλήλου των 55o20 βόρειου γεωγραφικού πλάτους (Hopedale) και του παραλλήλου των 57o40 βόρειου γεωγραφικού πλάτους (Cape Mugford).  Διαίρεση 2J Πρόκειται για το τμήμα της υποζώνης που βρίσκεται νοτίως του παραλλήλου των 55o20 βόρειου γεωγραφικού πλάτους (Hopedale).  Υποζώνη 3  Αυτό το τμήμα της ζώνης την οποία καλύπτει η σύμβαση NAFO βρίσκεται νότια του παραλλήλου των 52o15 βόρειου γεωγραφικού πλάτους και ανατολικά γραμμής η οποία αρχίζει από το Cape Bauld στη βόρεια ακτή του Newfoundland και προχωρεί προς τα  βόρεια έως τις 52o15 βόρειου γεωγραφικού πλάτους- βορείως του παραλλήλου των 39o00 βόρειου γεωγραφικού πλάτους- και βορειοανατολικά λοξοδρομικής γραμμής που αρχίζει στις 39o00 βόρειου γεωγραφικού πλάτους και 50o00 δυτικού γεωγραφικού μήκους, προχωρεί  βορειοδυτικά, διέρχεται από το σημείο που βρίσκεται σε 43 30 βόρειου γεωγραφικού πλάτους και 55o00 δυτικού γεωγραφικού μήκους, προχωρεί στη συνέχεια προς ένα σημείο που βρίσκεται σε 47o50 βόρειου γεωγραφικού πλάτους και 60o00 δυτικού γεωγραφικού μήκους,  έως ότου διασταυρωθεί με ευθεία γραμμή που συνδέει το Cape Ray, στις ακτές του Newfoundland, με το Cape North στο Cape Breton Island- κατόπιν συνεχίζει προς τα βορειοανατολικά, κατά μήκος της παραπάνω γραμμής, έως το Cape Ray.  Η υποζώνη 3 αποτελείται από έξι διαιρέσεις:  Διαίρεση 3K Πρόκειται για το τμήμα της υποζώνης που βρίσκεται βορείως του παραλλήλου των 49o15 βόρειου γεωγραφικού πλάτους (Cape Freels, Newfoundland).  Διαίρεση 3L Πρόκειται για το τμήμα της υποζώνης που βρίσκεται μεταξύ της ακτής του Newfoundland, από το Cape Freels έως το Cape St. Mary, και μιας γραμμής η οποία αρχίζει από το Cape Freels, προχωρεί κατευθείαν ανατολικά έως το μεσημβρινό των 46o30 δυτικού  γεωγραφικού μήκους, συνεχίζει κατευθείαν προς τα νότια έως τον παράλληλο των 46o00 βόρειου γεωγραφικού πλάτους, κατευθύνεται στη συνέχεια προς τα δυτικά έως το μεσημβρινό των 54o30 δυτικού γεωγραφικού μήκους και, τέλος, καταλήγει, κατά μήκος  λοξοδρομικής γραμμής, στο ακρωτήριο St. Mary, Newfoundland.  Διαίρεση 3M Πρόκειται για το τμήμα της υποζώνης που βρίσκεται βορείως του παραλλήλου των 49o15 βόρειου γεωγραφικού πλάτους και ανατολικά του μεσημβρινού των 46o30 δυτικού γεωγραφικού μήκους.  Διαίρεση 3N Πρόκειται για το τμήμα της υποζώνης που βρίσκεται νοτίως του παραλλήλου των 46o00 βόρειου γεωγραφικού πλάτους και μεταξύ του μεσημβρινού των 46o30 δυτικού γεωγραφικού μήκους και του μεσημβρινού των 51o00 δυτικού γεωγραφικού μήκους.  Διαίρεση 3O Πρόκειται για το τμήμα της υποζώνης που βρίσκεται νοτίως του παραλλήλου των 46o00 βόρειου γεωγραφικού πλάτους και μεταξύ του μεσημβρινού των 51o00 δυτικού γεωγραφικού μήκους και του μεσημβρινού των 54o30 δυτικού γεωγραφικού μήκους.  Διαίρεση 3P Πρόκειται για το τμήμα της υποζώνης που βρίσκεται νοτίως της ακτής του Newfoundland και δυτικά γραμμής η οποία αρχίζει από το ακρωτήριο St. Mary, στο Newfoundland, προχωρεί στη συνέχεια έως ένα σημείο που βρίσκεται σε 46o00 βόρειου γεωγραφικού πλάτους  και 53o30 δυτικού γεωγραφικού μήκους, για συνεχίσει κατόπιν προς τα νότια και να καταλήξει στα όρια της υποζώνης.  Η διαίρεση 3P διαιρείται σε δύο υποδιαιρέσεις:  Υποδιαίρεση 3Pn (βορειοδυτική υποδιαίρεση):  Πρόκειται για το τμήμα της διαίρεσης 3P που βρίσκεται βορειοδυτικά γραμμής η οποία αρχίζει από το Burgeo Island, στο Newfoundland, και, ακολουθώντας νοτιοδυτική περίπου κατεύθυνση, καταλήγει σε σημείο που βρίσκεται σε 46o50 βόρειου γεωγραφικού πλάτους  και 58o50 δυτικού γεωγραφικού μήκους.  Υποδιαίρεση 3Ps (νοτιοανατολική υποδιαίρεση):  Πρόκειται για το τμήμα της διαίρεσης 3P που βρίσκεται νοτιοανατολικά της γραμμής που καθορίστηκε στην υποδιαίρεση 3Pn.  Υποζώνη 4:  Αυτό το τμήμα της περιοχής την οποία καλύπτει η σύμβαση NAFO βρίσκεται βόρεια του παραλλήλου των 39o00 βόρειου γεωγραφικού πλάτους, δυτικά της υποζώνης 3 και ανατολικά γραμμής η οποία αρχίζει από το σημείο στο οποίο καταλήγουν τα διεθνή  συνόρα μεταξύ Ηνωμένων Πολιτειών της Αμερικής και Καναδά στο Grand Manan Channel, σε σημείο που βρίσκεται σε 44o46 35.346 βόρειου γεωγραφικού πλάτους και 66o54 11.253 δυτικού γεωγραφικού μήκους- κατόπιν προχωρεί προς τα νότια έως τον παράλληλο των 43o50  βόρειου γεωγραφικού πλάτους- κατόπιν κατευθείαν δυτικά έως το μεσημβρινό των 67o24 27.24 δυτικού γεωγραφικού μήκους- κατόπιν κατά μήκος γεωδαιτικής γραμμής σε νοτιοδυτική κατεύθυνση, έως ένα σημείο που βρίσκεται σε 42o53 14 βόρειου γεωγραφικού πλάτους  και 67o44 35 δυτικού γεωγραφικού μήκους- κατόπιν κατά μήκος γεωδαιτικής γραμμής, σε νοτιοανατολική κατεύθυνση, έως ένα σημείο που βρίσκεται σε 42o31 08 βόρειου γεωγραφικού πλάτους και 67o28 05 δυτικού γεωγραφικού μήκους- κατόπιν κατά μήκος γεωδαιτικής  γραμμής έως ένα σημείο που βρίσκεται σε 42o20 βόρειου γεωγραφικού πλάτους και 67o18 13.15 δυτικού γεωγραφικού μήκους- κατόπιν κατευθείαν ανατολικά έως ένα σημείο που βρίσκεται σε 66o00 δυτικού γεωγραφικού μήκους- κατόπιν κατά μήκος λοξοδρομικής γραμμής,  με κατεύθυνση προς τα νοτιοανατολικά, έως ένα σημείο που βρίσκεται σε 42o00 βόρειου γεωγραφικού πλάτους και 65o40 δυτικού γεωγραφικού μήκους- και κατόπιν κατευθείαν νότια έως τον παράλληλο των 39o00 βόρειου γεωγραφικού πλάτους.  Η υποζώνη 4 περιλαμβάνει έξι διαιρέσεις:  Διαίρεση 4 R Αυτό το τμήμα της περιοχής την οποία καλύπτει η σύμβαση NAFO βρίσκεται μεταξύ της ακτής του Newfoundland, από το Cape Bauld έως το Cape Ray, και γραμμής η οποία αρχίζει από το Cape Bauld και προχωρεί κατόπιν κατευθείαν βόρεια έως τον παράλληλο των 52o15  βόρειου γεωγραφικού πλάτους, κατόπιν κατευθείαν δυτικά έως την ακτή του Labrador, κατόπιν κατά μήκος της ακτής του Labrador έως το σημείο στο οποίο τελειώνουν τα σύνορα Labrador-Quebec, κατόπιν κατά μήκος λοξοδρομικής γραμμής με κατεύθυνση προς τα  νοτιοδυτικά έως ένα σημείο που βρίσκεται σε 49o25 βόρειου γεωγραφικού πλάτους και 60o δυτικού γεωγραφικού μήκους, κατόπιν κατευθειαν νότια έως ένα σημείο που βρίσκεται σε 47o50 βόρειου γεωγραφικού πλάτους και 60o00 δυτικού γεωγραφικού μήκους, κατόπιν  κατά μήκος λοξοδρομικής γραμμής νοτιοανατολικής κατεύθυνσης έως το σημείο στο οποίο τα όρια της υποζώνης 3 τέμνουν την ευθεία γραμμή η οποία ενώνει το Cape North, στη Nova Scotia, με το Cape Ray, στο Newfoundland- τέλος, η γραμμή καταλήγει στο Cape Ray,  στο Newfoundland.  Διαίρεση 4 S Αυτό το τμήμα της υποζώνης βρίσκεται μεταξύ της νότιας ακτής του Quebec, από το σημείο στο οποίο τελειώνουν τα σύνορα Labrador-Quebec έως το Pte. Des Monts, και γραμμής η οποία αρχίζει από το Pte. Des Monts και προχωρεί κατευθείαν ανατολικά έως ένα  σημείο που βρίσκεται σε 49o25 βόρειου γεωγραφικού πλάτους και 64o40 δυτικού γεωγραφικού μήκους, κατόπιν κατά μήκος λοξοδρομικής γραμμής ανατολικής - νοτιοανατολικής κατεύθυνσης έως ένα σημείο που βρίσκεται σε 47o50 βόρειου γεωγραφικού πλάτους και 60o00  δυτικού γεωγραφικού μήκους και κατόπιν κατά μήκος λοξοδρομικής γραμμής βορειοανατολικής κατεύθυνσης έως το σημείο στο οποίο τελειώνουν τα σύνορα Labrador-Quebec.  Διαίρεση 4 T Αυτό το τμήμα της υποζώνης βρίσκεται μεταξύ των ακτών των Nova Scotia, New Brunswick και Quebec, από το Cape North έως το Pte. Des Monts, και γραμμής η οποία αρχίζει από το Pte. Des Monts, προχωρεί κατόπιν κατευθείαν ανατολικά έως ένα σημείο που  βρίσκεται σε 49o25 βόρειου γεωγραφικού πλάτους και 64o40 δυτικού γεωγραφικού μήκους, κατόπιν κατά μήκος λοξοδρομικής γραμμής ανατολικής - νοτιοανατολικής κατεύθυνσης έως ένα σημείο που βρίσκεται σε 47o50 βόρειου γεωγραφικού πλάτους και 60o00 δυτικού  γεωγραφικού μήκους, και τέλος κατά μήκος λοξοδρομικής γραμμής νότιας κατεύθυνσης έως το Cape North, στη Nova Scotia.  Διαίρεση 4 V Αυτό το τμήμα της υποζώνης βρίσκεται μεταξύ της ακτής της Nova Scotia, από το Cape North έως το Fourchu, και γραμμής η οποία αρχίζει από το Fourchu και προχωρεί κατά μήκος λοξοδρομικής γραμμής ανατολικής κατεύθυνσης έως ένα σημείο που βρίσκεται σε 45o40  βόρειου γεωγραφικού πλάτους και 60o00 δυτικού γεωγραφικού μήκους, κατόπιν κατευθείαν προς τα νότια κατά μήκος του μεσημβρινού των 60o00 δυτικού γεωγραφικού μήκους έως τον παράλληλο των 44o10 βόρειου γεωγραφικού πλάτους, κατόπιν κατευθείαν ανατολικά έως  το μεσημβρινό των 59o00 δυτικού γεωγραφικού μήκους, κατόπιν κατευθείαν νότια έως τον παράλληλο των 39o00 βόρειου γεωγραφικού πλάτους, κατόπιν κατευθείαν ανατολικά έως το σημείο στο οποίο τα όρια των υποζωνών 3 και 4 τέμνουν τον παράλληλο των 39o00  βόρειου γεωγραφικού πλάτους, κατόπιν κατά μήκος των ορίων των υποζωνών 3 και 4 και μιας γραμμής βορειοδυτικής κατεύθυνσης η οποία καταλήγει σε σημείο που βρίσκεται σε 47o50 βόρειου γεωγραφικού πλάτους και 60o δυτικού γεωγραφικού μήκους, και τέλος κατά  μήκος λοξοδρομικής γραμμής νότιας κατεύθυνσης έως το Cape North, στη Nova Scotia.  Η διαίρεση 4 V διαιρείται σε δύο υποδιαιρέσεις:  Υποδιαίρεση 4 V n (βόρεια υποδιαίρεση):  Πρόκειται για το τμήμα της διαίρεσης 4V που βρίσκεται βόρεια του παραλλήλου των 45o40 βόρειου γεωγραφικού πλάτους.  Υποδιαίρεση 4 V s (νότια υποδιαίρεση):  Πρόκειται για το τμήμα της διαίρεσης 4 V που βρίσκεται νότια του παραλλήλου των 45o40 βόρειου γεωγραφικού πλάτους.  Διαίρεση 4 W Αυτό το τμήμα της υποζώνης βρίσκεται μεταξύ της ακτής της Nova Scotia, από το Halifax έως το Fourchu, και γρασμμής η οποία αρχίζει από του Fourchu, προχωρεί κατόπιν κατά μήκος λοξοδρομικής γραμμής ανατολικής κατεύθυνσης έως ένα σημείο που βρίσκεται σε  45o40 βόρειου γεωγραφικού πλάτους και 60o00 δυτικού γεωγραφικού μήκους, κατόπιν κατεύθείαν νότια κατά μήκος του μεσημβρινού των 60o00 δυτικού γεωγραφικού μήκους έως τον παράλληλο των 44o10 βόρειου γεωγραφικού πλάτους, κατόπιν κατευθείαν ανατολικά έως το  μεσημβρινό των 59o00 δυτικού γεωγραφικού μήκους, κατόπιν κατευθείαν νότια έως τον παράλληλο των 39o00 βόρειου γεωγραφικού πλάτους, κατόπιν κατευθείαν δυτικά έως το μεσημβρινό των 63o20 δυτικού γεωγραφικού μήκους, κατόπιν κατευθείαν βόρεια έως ένα σημείο  αυτού του μεσημβρινού που βρίσκεται σε 44o20 βόρειου γεωγραφικού πλάτους- τέλος, ακολουθώντας λοξοδρομική γραμμή βορειοδυτικής κατεύθυνσης, η γραμμή καταλήγει στο Halifax, στη Nova Scotia.  Διαίρεση 4 X Αυτό το τμήμα της υποζώνης βρίσκεται μεταξύ των δυτικών ορίων της υποζώνης 4 και των ακτών του New Brunswick και της Nova Scotia, από το σημείο στο οποία τελειώνουν τα σύνορα New Brunswick - Maine έως το Halifax, και γραμμής η οποία αρχίζει από το  Halifax και προχωρεί κατόπιν κατά μήκος λοξοδρομικής γραμμής νοτιοανατολικής κατεύθυνσης έως ένα σημείο που βρίσκεται σε 44o20 βόρειου γεωγραφικού πλάτους και 63o20 δυτικού γεωγραφικού μήκους, κατόπιν κατευθείαν νότια έως τον παράλληλο των 39o00 βόρειου  γεωγραφικού πλάτους και τέλος κατευθείαν δυτικά έως το μεσημβρινό των 65o40 δυτικού γεωγραφικού μήκους.  Υποζώνη 5  Αυτό το τμήμα της περιοχής την οποία καλύπτει η σύμβαση NAFO βρίσκεται δυτικά των δυτικών ορίων της υποζώνης 4, βόρεια του παραλλήλου των 39o00 βόρειου γεωγραφικού πλάτους και ανατολικά του μεσημβρινού των 71o40 δυτικού γεωγραφικού μήκους.  Η υποζώνη 5 αποτελείται από δύο διαιρέσεις:  Διαίρεση 5 Y Αυτό το τμήμα της υποζώνης βρίσκεται μεταξύ τνω ακτών των πολιτειών Maine, New Hampshire και Massachusetts, από τα σύνορα μεταξύ Maine και Brunswick έως τις 70o00 δυτικού γεωγραφικού μήκους, στο Cape Cod (περίπου στις 42o00 βόρειου γεωγραφικού πλάτους),  και γραμμής η οποία αρχίζει από ένα σημείο που βρίσκεται στο Cape Cod σε 70o00 δυτικού γεωγραφικού μήκους (περίπου σε 42o00 βόρειου γεωγραφικού πλάτους), και κατόπιν προχωρεί κατευθείαν βόρεια έως τις 42o20 βόρειου γεωγραφικού πλάτους, κατόπιν  κατευθείαν ανατολικά έως τις 67o1813.15 δυτικού γεωγραφικού μήκους, στα όρια των υποζωνών 4 και 5, και κατόπιν προχωρώντας κατά μήκος των ορίων αυτών καταλήγει στα σύνορα Καναδά και Ηνωμένων Πολιτειών της Αμερικής.  Διαίρεση 5 Z Το τμήμα αυτό της υποζώνης βρίσκεται νότια και ανατολικά της διαίρεσης 5 Y.  Η διαίρεση 5 Z διαιρείται σε δύο υποδιαιρέσεις:  Υποδιαίρεση 5 Z e (ανατολική υποδιαίρεση):  Πρόκειται για το τμήμα της διαίρεσης 5 Z που βρίσκεται ανατολικά του μεσημβρινού των 70o00 δυτικού γεωγραφικού μήκους.  Για στατιστικούς σκοπούς η υποδιαίρεση 5 Z e διαιρείται σε δύο υπομονάδες:  Υπομονάδα 5 Z c Αυτό το τμήμα της υποδιαίρεσης 5 Z e βρίσκεται βόρεια της γεωδαιτικής γραμμής που ενώνει τα σημεία στο οποία η γεωδαιτική γραμμή η οποία αποτελεί τα σύνορα ΗΠΑ-Καναδά, από τις 42o31 08 βόρειου γεωγραφικού πλάτους και 67o28 05 δυτικού γεωγραφικού μήκους  έως τις 40o27 05 βόρειου γεωγραφικού πλάτους και 65o41 59 δυτικού γεωγραφικού μήκους τέμνει τον παράλληλο των 42o00 βόρειου γεωγραφικού πλάτους και (η προέκτασή της) τα μεσημβρινό των 65o40 δυτικού γεωγραφικού μήκους.  Υπομονάδα 5 Z u Αυτό το τμήμα της υποδιαίρεσης 5 Z e βρίσκεται νότια της γεωδαιτικής γραμμής που ενώνει τα σημεία στα οποία η γεωδαιτική γραμμή που αποτελει τα σύνορα ΗΠΑ-Καναδά, από τις 42o31 08 βόρειου γεωγραφικού πλάτους και 67o28 05 δυτικού γεωγραφικού μήκους έως  τις 40o27 05 βόρειου γεωγραφικού πλάτους και 65o41 59 δυτικού γεωγραφικού μήκους, τέμνει τον παράλληλο των 42o βόρειου γεωγραφικού πλάτους και (η προέκτασή της) το μεσημβρινό των 65o40 δυτικού γεωγραφικού μήκους.  Υποδιαίρεση 5 Z w (δυτική υποδιαίρεση):  Πρόκειται για το τμήμα της διαίρεσης 5 Z που βρίσκεται δυτικά του μεσημβρινού των 70o00 δυτικού γεωγραφικού μήκους.  Υποζώνη 6  Αυτό το τμήμα της περιοχής την οποία καλύπτει η σύμβαση NAFO οριοθετείται από γραμμή που αρχίζει από ένα σημείο της ακτής του Rhode Island σε 71o40 δυτικού γεωγραφικού μήκους, προχωρεί κατόπν κατευθείαν νότια έως τις 39o00 βόρειου γεωγραφικού  πλάτους, κατόπιν κατευθείαν ανατολική έως τις 42o00 δυτικού γεωγραφικού μήκους, κατόπιν νότια έως τις 35o00 βόρειου γεωγραφικού πλάτους, κατόπιν κατευθείαν δυτικά έως τις ακτές της Βόρειας Αμερικής, κατόπιν προς τα βόρεια κατά μήκος της ακτής της  Βόρειας Αμερικής έως ένα σημείο του Rhode Island που βρίσκεται σε 71o40 δυτικού γεωγραφικού μήκους.  Η υποζώνη 6 αποτελείται από οκτώ διαιρέσεις:  Διαίρεση 6 A Πρόκειται τια το τμήμα της υποζώνης που βρίσκεται βόρεια του παραλλήλου των 39o00 βόρειου γεωγραφικού πλάτους και δυτικά της υποζώνης 5.  Διαίρεση 6 B Πρόκειται για το τμήμα της υποζώνης που βρίσκεται δυτικά των 70o00 δυτικού γεωγραφικού πλάτους, νότια του παραλλήλου των 39o00 βόρειου γεωγραφικού πλάτους και βορειοδυτικά γραμμής δυτικής κατεύθυνσης η οποία αφού προχωρήσει κατά μήκος του παραλλήλου των  37o00 βόρειου γεωγραφικού πλάτους, διέρχεται από τις 76o00 δυτικού γεωγραφικού μήκους για να καταλήξει με κατευθείαν νότια κατεύθυνση στη Cape Henry, στη Virginia.  Διαίρεση 6 C Πρόκειται για το τμήμα της υποζώνης που βρίσκεται δυτικά των 70o00 δυτικού γεωγραφικού μήκους και νότια της υποδιαίρεσης 6 B.  Διαίρεση 6 D Πρόκειται για το τμήμα της υποζώνης που βρίσκεται ανατολικά των διαιρέσεων 6 B και 6 C και δυτικά των 65o00 δυτικού γεωγραφικού μήκους.  Διαίρεση 6 E Πρόκειται για το τμήμα της υποζώνης που βρίσκεται ανατολικά της διαίρεσης 6 D και δυτικά των 60o00 δυτικού γεωγραφικού μήκους.  Διαίρεση 6 F Πρόκειται για το τμήμα της υποζώνης που βρίσκεται ανατολικά της διαίρεσης 6 E και δυτικά των 55o00 δυτικού γεωγραφικού μήκους.  Διαίρεση 6 G Πρόκειται για το τμήμα της υποζώνης που βρίσκεται ανατολικά της διαίρεσης 6 F και δυτικά των 50o00 δυτικού γεωγραφικού μήκους.  Διαίρεση 6 H Πρόκειται για το τμήμα της υποζώνης που βρίσκεται ανατολικά της διαίρεσης 6 G και δυτικά των 42o00 δυτικού γεωγραφικού μήκους.     ΠΑΡΑΡΤΗΜΑ IV   ΟΡΙΣΜΟΙ ΚΑΙ ΚΩΔΙΚΟΙ ΠΟΥ ΘΑ ΧΡΗΣΙΜΟΠΟΙΟΥΝΤΑΙ ΚΑΤΑ ΤΗΝ ΥΠΟΒΟΛΗ ΣΤΟΙΧΕΙΩΝ ΓΙΑ ΤΙΣ ΑΛΙΕΥΣΕΙΣ  α) ΚΑΤΑΛΟΓΟΣ ΚΑΤΗΓΟΡΙΩΝ ΑΛΙΕΥΤΙΚΩΝ ΕΡΓΑΛΕΙΩΝ [από τη Διεθνή Πρότυπη Στατιστική Ταξινόμηση Αλιευτικών Εργαλείων (ISSCFG)]  /* ΠΙΝΑΚΕΣ: δείτε Ε.Ε. */ Όπου είναι δυνατόν, θα πρέπει να δίνονται τρία επίπεδα προσδιορισμού της αλιευτικής προσπάθειας. Κατηγορία Α    /* ΠΙΝΑΚΕΣ: δείτε Ε.Ε. */ Κατηγορία Β  Ως "αριθμός ημερών αλίευσης" νοείται ο αριθμός των ημερών κατά τις οποίες τα σκάφη ψάρεψαν. Για τα είδη αλιείας στα οποία η αναζήτηση του αλιεύματος αποτελεί σημαντικό μέρος της όλης αλιευτικής διαδικασίας, πρέπει να περιλαμβάνονται στα  στοιχεία για τις "ημέρες αλίευσης" και οι ημέρες κατά τις οποίες τα σκάφη δεν ψάρευαν, αλλά αναζητούσαν αλιεύματα.  Κατηγορία Γ  Ο όρος "αριθμός ημερών παρουσίας στην αλιευτική ζώνη" πρέπει να περιλαμβάνει όχι μόνο τις ημέρες κατά τις οποίες το σκάφος ψάρευε ή αναζητούσε αλιεύματα, αλλά και όλες τις ημέρες κατά τις οποίες το σκάφος βρισκόταν στην αλιευτική ζώνη.  Εκατοστιαία προεκτίμηση της προσπάθειας (προϋπολογιζόμενη προσπάθεια)  Στην περίπτωση που δεν υπάρχουν στοιχεία συνολικό αλίευμα θα πρέπει να αναφέρεται το κατ' εκτίμηση εκατοστιαίο ποσοστό της προσπάθειας που υπολογίζεται ως εξής:  γ) ΚΑΤΗΓΟΡΙΕΣ ΜΕΓΕΘΟΥΣ ΣΚΑΦΩΝ [από τη διεθνή πρότυπη ταξινόμηση αλιευτικών σκαφών (ISSCFV)]  /* ΠΙΝΑΚΕΣ: δείτε Ε.Ε. */ Αυτά είναι τα είδη προς τα οποία κατευθυνόταν βασικά η αλιεία. Είναι, εντούτοις, πιθανό να μην αντιστοιχούν με τα είδη που αποτελούσαν το μεγαλύτερο μέρος του αλιεύματος. Τα είδη θα πρέπει να αναφέρονται με χρησιμοποίηση του αλφαβητικού κωδικού τριών  χαρακτήρων (βλέπε παράρτημα Ι).   ΠΑΡΑΡΤΗΜΑ V   ΜΟΡΦΟΤΥΠΟ ΓΙΑ ΤΗΝ ΥΠΟΒΟΛΗ ΣΤΟΙΧΕΙΩΝ ΣΕ ΜΑΓΝΗΤΙΚΑ ΜΕΣΑ  α) ΜΑΓΝΗΤΙΚΑ ΜΕΣΑ Μαγνητικές ταινίες: Εννέα τροχιές με πυκνότητα 1 600 ή 6 250 ΒΡΙ και κωδικοποίηση EBCDIC ή ASCII, κατά προτίμηση χωρίς τίτλο. Εάν υπάρχει τίτλος, πρέπει να περιλαμβάνεται και κωδικός για το τέλος του αρχείου.  Δισκέτες: Μορφοτύπηση MS-DOS, δισκέτες 3,5, 720 Κ ή 1,4 Moctet ή δισκέτες 5,25 360 Κ ή 1,2 Moctet.  β) ΜΟΡΦΟΤΥΠΟ ΚΩΔΙΚΟΠΟΙΗΣΗΣ  /* ΠΙΝΑΚΕΣ: δείτε Ε.Ε. */  /* ΠΙΝΑΚΕΣ: δείτε Ε.Ε. */ (α) Όλα τα αριθμητικά πεδία πρέπει να είναι ευθυγραμμισμένα στα δεξιά και να έχουν στην αρχή τους κενά. Όλα τα αλφαριθμητικά πεδία πρέπει να είναι ευθυγραμμισμένα αριστερά με καταληκτικά κενά.  (β) Τα αλιεύματα καταγράφονται σε ισοδύναμο ζωντανού βάρους εκφορτώσεων στρογγυλευμένο στον πλησιέστερο μετρικό τόνο.  (γ) Οι ποσότητες (49 έως 56 bytes) κάτω της μισής μονάδας καταγράφονται ως "-1".  (δ) Άγνωστες ποσότητες (49 έως 56 bytes) καταγράφονται ως "-2".  (ε) Κωδικοί χωρών: (κωδικοί κατά ISO) Βέλγιο BEL Δανία DNK Γαλλία FRA Ομοσπονδιακή Δημοκρατία της Γερμανίας DEU Ελλάδα GRC Ιρλανδία IRL Ιταλία ITA Λουξεμβούργο LUX Κάτω Χώρες NLD Πορτογαλία PRT Ισπανία ESP Ηνωμένο Βασίλειο GBR Αγγλία και Ουαλία GBRA Σκωτία GBRB Βόρειος Ιρλανδία GBRC